hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en es fr he hbs_lat hy en ru fy vi hu hu hu hu hu hu hu hu hu hu
Mese a halott cárkisasszonyról és a hét vitézről – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2019. július 5.
Ugrás a navigációhoz Ugrás a kereséshez
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
Mese a halott cárkisasszonyról és a hét vitézről
A Mese a halott cárkisasszonyról és a hét vitézről (oroszul: Ckaзka o MëpTBoй цapeBHe и o ceMи бoraTыpяx) Alekszandr Szergejevics Puskin 1833-ban keletkezett verses tündérmeséje, amely a Grimm fivérek Hófehérke című meséje nyomán íródott. Puskin birtokolt egy francia fordítást a Grimm testvérek mesegyűjteményéből. Létezik a történetnek egy vázlata, de ez nem nagyon hasonlít az elkészült műre. Magyarul először Áprily Lajos fordításában jelent meg 1953-ban a Mese Szaltán cárról című kötetben, amely az Ifjúsági Könyvkiadó gondozásában került kiadásra.
Alább a cselekmény részletei következnek!
Egy várandós cárné távollévő urát várja. Eltelik kilenc hónap és megszületik a cárleány, szilveszter éjszakán. A cár éppen hazatér, de későn, mert neje a szülés után meghal. Idővel a cár újra megnősül, egy gyönyörű és okos, ám gonosz és hiú nőt vesz el. A nőnek van egy varázstükre, amelytől mindig megkérdi, ki a legszebb. A cárlány ezalatt felnő és világszép lánnyá serdül. Jeliszej királyfi jegyese lesz, készülődnek a menyegzőre. A cárné megkérdezi tükrét ismét, mire az a cárlányt vallja a legszebbnek. A cárné egy bizalmas szolgájának megparancsolja, vigye ki a cárlányt az erdőbe és ott egy fához kötözve hagyja magára. A szolgának nincs szíve megtenni. A cárlány sokáig bolyong az erdőben, míg rátalál egy házra. Kiderül, hogy hét vitéz lakik ott. Befogadják a lányt és húgukként szeretik. Egyszer megkérik, válasszon közölük férjet, mivel nagyon szerelmesek belé, ám a lány nemet mond, mivel ő Jeliszej királyfi mátkája. Eközben a mostoha megtudja tükrétől, a lány életben van és a hét vitéznél él. Beöltözik kolduló apácának és egy mérgezett almával elmegy a cárlányhoz. Az almát odaadja a lánynak, aki belé harap. Mikor a hét vitéz látja, hogy nem él a lány, egy üvegkoporsóba teszik és elhelyezik egy barlangba. Ezalatt Jeliszej királyfi a lány keresésére indul. Megkérdezi a napot, a holdat, végül a széltől megtudja, hol van a lány. Mikor a koporsóhoz lép bánatban a koporsóra hull. Ettől a lány magához tér. Jeliszej és a cárlány végül összeházasodnak. A mostoha, mikor megtudja a lány él, összetöri tükrét és dühében meghal. A mese szövege
Itt a vége a cselekmény részletezésének!
Mese a halott cárkisasszonyról és a hét vitézről (Ckaзka o MepTBoй цapeBHe и ceMи бoraTыpяx) 1951-ben készült, Szovjet, animációs film, rendezte: Ivan Ivanov-Vano
A cárlány és a hét dalia (Osenniye kolokola) 1979-ben bemutatott, Szovjet, film Vlagyimir Gorikker rendezésében
Irodalomportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mese_a_halott_cárkisasszonyról_és_a_hét_vitézről&oldid=21483101”
Forrással nem rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. július 3., 14:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.